ZUM 2025 11 10-i ülésére napirendjavaslatok

Egyéb témák (a ZUM 2026-os programja)
Ssz. = napirend sorszáma, kék = a napirend tárgya, a pirossal jelölt szövegrészek = előterjesztő döntési javaslatai, zöld = főépítész (alternatív) döntési javaslata
	Ssz.
	ügyrendi javaslat

	
	Tájékoztató ülések, szavazás menetéről
- Az ülések tervezett ideje 16-18 óra között. Lehetőség szerint a megjelentek, jelenléti íven szereplő tagok összlétszáma az ülés során ne változzon, vagy ha halaszthatatlan okból el-/kimennek, akkor a létszámváltozást rögzítsük.

- A napirendi javaslatokat kizárólag a zum@zuglo.hu címre küldjék meg az ülés megtartását értesítő e-mailre válaszolva! A javaslatokhoz nagyon frappáns, világos pro-kontra érvek, indoklások szükségesek, csak ha fontos új információ közlése, megkérdezése a cél, csak akkor szóljunk hozzá, a puszta ellenzés és támogatás ténye pedig a szavazattal jelezhető. Az ügyrend alapján csak az igen/nem szavazatok számítanak.

A döntések végeredménye: „A …/2025. (III.6.) ZUM határozata: javasolja / nem javasolja: …szöveg”

- A szavazás eredménye megállapításánál a jelenlévő tagok várhatóan kisebbségi nyilatkozatait számoljuk meg, a harmadik lehetőséget az összlétszámból kivonjuk. 
- Az ülések megtartását kivetítéssel támogatjuk. 
- A pirossal szedett határozati javaslatról szól a döntés, amennyiben a javaslat szövege az előterjesztő jóváhagyásával a vita során változik, akkor az külön ismertetésre kerül.

	
	Korábban nem tárgyalt, elnapolt-, és a tagok által javasolt napirend elfogadása a kiküldött táblázat sorai szerinti sorszámok alatt

A táblázatok 1. – 19. sorok szerinti sorszámú napirendekről. Az utolsó napirend „egyéb”.


	
	Busznyák Imre javaslata
	Főépítészi vélemény
	Határozat szövege
	Igen
	Nem
	Tart.

	1.
	Javaslat a készítendő településrendezési tervben (Építési Szabályzatban) szereplő határértékek meghatározására
A ZUM javasolja, hogy az új településterv készítése során a szabályozási határértékek a beépítés következtében jelentkező közfejlesztési igényekhez mérten kerüljenek meghatározásra.
Indokolás: elkerülhető legyen a rosszul megállapított merev határértékek káros hatása. Az egyetlen számszerű értékkel megfogalmazott határérértékeket az építtetők maximálisan ki fogják használni, tehát vagy nem valósulnak meg a városfejlesztéssel elérhető beruházások (ha túl alacsony értékű a határérték), vagy éppen ellenkezőleg: a rosszul megállapított határérték miatt a szükséges városfejlesztések finanszírozása nélkül túlzóan megterheli a város költségvetését.

Ennek elkerülésére meg kell fogalmazni egy közfejlesztést bizonyosan nem igénylő minimális jellemzőt az építtetők számára, valamint egy másik számot, a közfejlesztéssel megvalósítható maximális jellemző értékét. A két érték közötti normatív módon meghatározott összeggel kell terhelni az építtetőt. A szükséges közfejlesztést nem közvetlenül az adott beruházáshoz kötődően köteles felhasználni a városvezetés.
	Támogatom

Indoklás: A jelenlegi ZÉSZ-ben és új településtervben is a szabályozási paraméterek felső határértékei (kialakítandó zöldfelület esetében a minimum) kerülnek meghatározásra. A maximumon belül fontos szempont annak a mértéknek a meghatározása is, mely esetben az ingatlanok beépítése közfejlesztési igényeket, és ahhoz való hozzájárulást generál

	Krikovszky Péter javaslatai (2025. 10. 06-i ülésre)
	Főépítészi vélemény
	Határozat szövege
	Igen
	Nem
	Tart.

	2.
	Javaslat a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 16. § (5) és 24. § (5) bekezdések törlésére 

A ZUM javasolja a ZÉSZ 16.§ (5) és 24. § (5) bekezdések törlését.

Indoklás:
16. § (5) Meglévő épület esetén a homlokzat-felújítással együtt készülő emelet-ráépítéssel és a tetőtér-beépítéssel létrejövő lakások száma nem számít bele a lakásszám számértékébe.

Ez sem ésszerű, kezelhetetlen helyzetet hoz létre, eltérést a beépítési paraméterek jogszabályban meghatározott definíciójától. Egy financiális kérdést nem lehet építési előírásban rögzíteni. Javaslat: a pont törlendő.

24. § (5) A homlokzat-felújítással együtt készülő emelet-ráépítéssel és a tetőtér-beépítéssel létrejövő lakások szintterülete nem számít bele a szintterületi mutató mértékébe.

Ez sem ésszerű, kezelhetetlen helyzetet hoz létre, eltérést a beépítési paraméterek jogszabályban meghatározott definíciójától. Arról nem beszélve, hogy ellentétes a magasabb rendű jogszabállyal. Javaslat: a pont törlendő.
	Nem támogatom
Indoklás:

Az Méptv. 232. § [Korábban megvalósult épületek tetőterének beépíthetőségére vonatkozó szabályok] között tartalmazza:

b) a helyi építési szabályzatban – a fővárosban a 82. § szerinti településtervben, településrendezési eszközben – meghatározott szintterületi értékbe a tetőtér-beépítés nem számít bele,

e) a területfelhasználási egységre vagy építési övezetre a helyi építési szabályzatban – a fővárosban a 82. § szerinti településtervben, településrendezési eszközben – megállapított maximális lakásszámba a tetőtér-beépítéssel létrejött lakás nem számít bele, 

 A tetőtér-beépítéssel kapcsolatban tehát a magasabb szintű jogszabály a ZÉSZ szabályaival megegyezően szabályoz. Az emeletráépítés lehetősége- mely kizárólag a ZÉSZ épület-, és homlokzatmagasság szabályainak betartásával, és a homlokzat felújításával lehetséges - segítheti a meglévő épületek (társasházak) felújítását, a településkép javítását.

	Krikovszky Péter javaslatai (2025. 10. 06-i ülésre)
	Főépítészi vélemény
	Határozat szövege
	Igen
	Nem
	Tart.

	3. 
	Észrevételek a Zugló építési szabályzatáról szóló 11/2021 (III. 26.) önkormányzati rendelet (ZÉSZ) 30. § (3) és (4) bekezdéseivel kapcsolatban
Indoklás:

Ellentétes a 3.§ (3) bekezdés a.) pontjával: 
30. § (3) Ha a meglévő építmény szintterülete, beépítési magassága, beépítettsége vagy terepszint alatti építettsége a megengedett mértékét túllépi, vagy a zöldfelület megengedett legkisebb mértéke nem éri el a 3. mellékletben meghatározott, vagy az előírt szabályozási határértéket, csak olyan építési tevékenység folytatható, amely a szabályozási határértékektől való eltérést nem növeli tovább, kivéve e rendelet eltérő rendelkezése esetén.
 (4) Emelet-ráépítés, tetőtér-beépítés csak a teljes épületet érintően és egy ütemben alakítható ki, kivéve a tetőkontúron belül tervezett tetőtér-beépítés esetén.

Észrevétel: Mit értünk a „csak a teljes épületet érintően” alatt?


	Döntésre alkalmas javaslat hiányában az észrevételekre a válaszok:

A 4. napirendnél említett, 3.§ (3) általános, a teljes telekre vonatkozó szabálytalanságra vonatkozó előírást fogalmaz meg. A 30. § (3) bekezdés az általános szabályon túl, azon meglévő építményeket érintő építési tevékenységekre vonatkoznak, melyek az ingatlannyilvántartásban feltüntetett, valaha jogszerűen megvalósított építmények. Nem okoz problémát a két előírás együttes alkalmazása. 

A 30. § (4) bekezdés hatályos szövege már másként szabályoz:

(4) Emelet-ráépítés, tetőtér-beépítés csak a teljes épületet érintően és egy ütemben alakítható ki, kivéve

a) a tetőkontúron belül tervezett tetőtér-beépítés esetén,

b) nem lakó rendeltetésű épület esetén, amennyiben annak eredeti záró szintjei eltérő magassági kialakításúak.
Az észrevételt köszönjük, az emeletráépítésre vonatkozó előírás már a jelenlegi ZÉSZ-ben is tartalmaz szabályt az eltérő volumenű épületek esetére. Az előírást - annak fenntartását, további részletszabályozását - az új településrendezési terv készítésekor felülvizsgáljuk. 
	A ZUM elfogadja a főépítész magyarázatát.

	Csóka Gergely javaslatai (2025. 10. 06-i ülésre)
	Főépítészi vélemény
	Határozat szövege
	Igen
	Nem
	Tart.

	4.
	Javaslat új beépítések esetén a gépkocsi beállók/parkolók/garázsok pénzbeli kiválthatóságáról
A ZUM javasolja, hogy a 2027-es településtervben az új beépítések esetén az előírt gépkocsi beállók/parkolók/garázsok száma ne legyen kiváltható pénzben.

Indoklás:

A kerületben egyre nagyobb gondot okoz a közterületen való parkolás. Az új beépítések sok esetben jellemzően 1-1 családi ház helyett 30-150 lakásos társasházakat jelentenek, amelyek az új társasház környezetében olyan gépjármű tárolási igényt indukálnak, amelyeket a közterületek már nem tudnak tolerálni. Sok gépjármű tulajdonos a helyhiány miatt zöldfelületekre áll rá, azt tönkretéve, kitaposva.
	Támogatom

Indoklás:
A Főépítészi Iroda a jelenlegi szabályozási környezetben új beépítések esetében olyan nagyságú – lakásszámú - épületek kialakítását támogatja, ahol a parkolás telken belüli biztosítható.

A településrendezési és építési követelmények alapszabályzatáról szóló 280/2024. (IX.30.) Korm. rendelet (TÉKA) magasabb szintű szabályozásban a gépjármű tárolás biztosításában (4. melléklet 1. pont) azonban változás történt:

„Egy személygépkocsi elhelyezését kell biztosítani:

1. minden lakás és üdülő önálló rendeltetési egység után, kivéve a nagyvárosi lakóterület építési övezetét, ahol minden 1,5 lakás önálló rendeltetési egység után,”


	Nem dönt róla a ZUM, mert a ZUM 10/2025. (VI.2.) döntés ugyanezt tartalmazta
	
	
	

	5.
	Javaslat a gépjármű megváltás lehetőségét, és ZÉSZ engedményes értékeit  megszüntető rendelet megalkotására
A ZUM javasolja, hogy mielőbb – akár még az őszi ülésszakon – kerüljön benyújtásra a képviselőtestület elé egy olyan önkormányzati rendelet, amely a közjóra és közösségi érdekekre hivatkozva határozatlan ideig felfüggeszti az engedményes mértékű beépítés lehetőségét, valamint az új beépítések során a telken belül kialakítandó gépjármű tárolóhelyek pénzbeni kiváltási lehetőségét. 

Indoklás:

Szinte minden képviselőtestületi ülésen van olyan napirendi pont, ahol a testület megszavaz engedményes mértékű beépítést (pl. 1,5-szeres, vagy akár 2-szeres lakásszámokat engedve a beruházónak), miközben ezen beépítések komoly környezeti terheléseket okoznak a kerületben élőkre, illetve közép- és hosszútávon ezen engedmények olyan költségeket indukálnak az Önkormányzatnak, hogy nem is lesz nyereséges az ügylet. További indoklás: a csatolt .pdf kiterjesztésű állásfoglalásban.  
	Nem támogatom

Indoklás: 

Az új településterv készítése során, a teljes kerületre vonatkozó megalapozó vizsgálat, és új településfejlesztési irányok megfogalmazását követően vizsgálhatók felül a gépjármű elhelyezésre vonatkozó szabályok, valamint területileg differenciálva – a mostaninál kisebb mértéket meghatározva – az esetleges eltérések lehetősége.
A helyi építési szabályzatot (ZÉSZ) egyéb rendelettel nem, csak ZÉSZ rendelettel lehet módosítani – mely településtervező megbízása mellett, a hosszabb államigazgatási egyeztetés lefolytatásával lehetséges.

	Sinkovics Ákos javaslatai (2025. 10. 06-i ülésre)
	Főépítészi vélemény
	Határozat szövege
	Igen
	Nem
	Tart.

	6.
	Javaslat a Zugló építési szabályzatáról szóló 11/2021 (III. 26.) önkormányzati rendelet engedményes értékei felülvizsgálatára
A ZUM javasolja a ZÉSZ módosítás során annak vizsgálatát, hogy az engedményes mérték nagysága indokolt-e. Ahol lehetséges, a kedvezmény szűkítendő (kb. +20%?)
 indoklás: Alapvetően elfogadható, hogy a főépítésznek van bizonyos mozgástere, rugalmassága az egyedi tervek megismerése alapján. De a jelenlegi eltérési lehetőségeket túl megengedőnek tartom. A lakásszám engedményes mértéke a legtöbb övezetben, ahol szerepel ez a lehetőség, duplája az alapértéknek. 
A szintterületi mutató engedményes mértéke egyes helyeken másfélszeres, kétszeres, vagy még nagyobb eltérést engedélyez.
A zöldfelületi minimumtól való eltérés 50 %-os lehet, ez is sok (27. § (4))

	Támogatom az alábbi szövegjavaslattal:
A ZUM javasolja az új településrendezési terv készítése során a magasabb szintű jogszabályokkal összhangban annak vizsgálatát, hogy az engedményes mérték nagysága indokolt-e. Ahol lehetséges, a kedvezmény szűkítendő.
Indoklás: 

Az új településterv készítése folyamán a lakásszám tekintetében az alapérték, engedményes érték felülvizsgálatra kerül – a két érték közti jelentős különbség mértékének csökkentése tekintetében mindenképpen.

Az eltérések tekintetében a TÉKA 4. § Egyedi eltérés szabályait is figyelembe kell venni. Bizonyos feltételek teljesülése esetén az állami főépítész eltérést adhat a helyi építési szabályzat paraméterei alól:

5) Az egyedi eltérés mértéke az építési telekre és telekre a helyi építési szabályzat alapján irányadó

 a) terepszint feletti és terepszint alatti beépítettség megengedett legnagyobb mértékénél legfeljebb 5 százalékponttal lehet nagyobb,

 b) beépítési magasság legnagyobb mértékénél legfeljebb 1,00 méterrel lehet nagyobb,

 c) szintterületi mutató megengedett legnagyobb értékénél legfeljebb 0,2 m2/m2 értékkel lehet nagyobb,

 d) zöldfelület megengedett legkisebb mértékénél legfeljebb 5 százalékponttal lehet kisebb.

 (6) Az egyedi eltérés mértéke a kialakítandó gépjármű és kerékpár várakozóhelyek száma tekintetében – amennyiben az építési telek és telek zöldfelületének védelme érdekében kizárt a várakozóhelyek kialakítása, az építési telek és telek közterületről vagy magánútról közvetlenül gépjárművel nem megközelíthető, vagy az épület közösségi közlekedési ellátottsága alapján szükségtelen a személygépjárművel való megközelítés – 100 százalékos is lehet.

Az eltérést a kerületi főépítész egyetértése esetén az állami főépítész hagyja jóvá.
	Az előterjesztő visszavonta
	
	
	

	7.
	Javaslat az építésjogi kártalanítási igények megelőzésére

A ZUM javasolja a ZÉSZ módosítás során annak vizsgálatát, hogy az övezeti előírások szigorításakor az esetleges építésjogi kártalanítási igények megelőzhetők-e engedményes mérték meghatározásával. 
Indoklás:
Az engedményes mérték lehetőséget adhat az övezeti előírások szigorításakor a tulajdonosok esetleges építésjogi kártalanítási igényének kezelésére (korábbi alapérték bekerülhet engedményes mértékként - szükség esetén biztosíthatók a régi feltételek a tulajdonos számára kártalanítás nélkül)

	Támogatom 


	Az előterjesztő visszavonta
	
	
	

	8.
	Javaslat Zugló építési szabályzatáról szóló 11/2021 (III. 26.) önkormányzati rendelet 22. § (3) bekezdés módosítására 

A ZUM javasolja a ZÉSZ 22.§ (3) és (4) bekezdések módosítását.


22. § (3) Az előírt beépítettség megengedett legnagyobb mértéke – legfeljebb az OTÉK övezeti felső határértékéig - meghaladható:
a) zártsorú beépítési módú saroktelek esetén – ha a telek területe az 1050 m2-t meghaladja – akkor amennyiben az konzultáció alapján a zártsorúság biztosításához, építészeti hangsúly kialakításához szükséges, legfeljebb a megengedett érték:
aa) 10 %-os mértékével, ha a telek területe legfeljebb 2400 m2,
ab) 20 %-os mértékével, ha a telek területe legfeljebb 1950 m2,
ac) 30 %-os mértékével, ha a telek területe legfeljebb 1500 m2,
b) parkolóház építése esetén 
22. § (4) Ha a zártsorú beépítési módú saroktelek területe legfeljebb 1050 m2, akkor - amennyiben az konzultáció alapján a zártsorúság biztosításához, építészeti hangsúly kialakításához szükséges - a terepszint alatti és feletti beépítettségének megengedett legnagyobb mértéke elérheti a 70 %-ot.

Indoklás: A ZÉSZ-ban jelenleg biztosított beépítettség kedvezmények zártsorú beépítési módú saroktelek és parkolóház építése esetén 22. § (3)-(4) megőrzendő (szükséges lehet a zártsorúság biztosításához) de főépítészi konzultációhoz, illetve feltételhez kötendő (feltétel: ha a zártsorúság biztosításához, sarok építészeti hangsúlyozásához szükséges). 
	Támogatom

	9.
	Javaslat Zugló építési szabályzatáról szóló 11/2021 (III. 26.) önkormányzati rendelet 24. § (5) és 16. § (5) bekezdés módosítására


24. § (5) A homlokzat-felújítással együtt készülő tetőtér-beépítéssel létrejövő lakások szintterülete nem számít bele a szintterületi mutató mértékébe.
16. § (5) Meglévő épület esetén a homlokzat-felújítással együtt készülő tetőtér-beépítéssel létrejövő lakások száma nem számít bele a lakásszám számértékébe.
Indoklás: A ZÉSZ-ban jelenleg biztosított lehetőség, hogy a homlokzat-felújítással együtt készülő emelet-ráépítéssel és a tetőtér-beépítéssel létrejövő lakások szintterülete nem számít bele a szintterületi mutató mértékébe, illetve a létrejövő lakások száma nem számít bele a lakásszám értékébe - szerintem ez csak tetőtér-beépítéskor indokolt, teljes emeletráépítéskor nem.
	Nem támogatom
Indoklás:

Az Méptv. 232. § [Korábban megvalósult épületek tetőterének beépíthetőségére vonatkozó szabályok] között tartalmazza:

b) a helyi építési szabályzatban – a fővárosban a 82. § szerinti településtervben, településrendezési eszközben – meghatározott szintterületi értékbe a tetőtér-beépítés nem számít bele,

e) a területfelhasználási egységre vagy építési övezetre a helyi építési szabályzatban – a fővárosban a 82. § szerinti településtervben, településrendezési eszközben – megállapított maximális lakásszámba a tetőtér-beépítéssel létrejött lakás nem számít bele, 

 A tetőtér-beépítéssel kapcsolatban tehát a magasabb szintű jogszabály a ZÉSZ szabályaival megegyezően szabályoz. Az emeletráépítés lehetősége- mely kizárólag a ZÉSZ épület- és homlokzatmagasság szabályainak betartásával, és a homlokzat felújításával lehetséges - segítheti a meglévő épületek (társasházak) felújítását, a településkép javítását.
	Az előterjesztő visszavonta
	
	
	

	10.
	 A ZÉSZ módosítás során figyelembe veendő alapelv

A ZUM javasolja az új településrendezési terv készítése során az egyedi telkekre vonatkozó egyedi előírások kerülését. 
Indoklás: Az övezeti előírások jelenleg sok, egyedi telekre vonatkozó külön előírást tartalmaznak - ez az új ZÉSZ-ben kerülendő.
	Támogatom

Indoklás: Az állami főépítész által is preferált alapelvvel egyetértve, felhívom a figyelmet arra, hogy túl sok övezetet eredményezne az, ha minden egyes telek egyedi helyzetét, állapotát figyelembe véve kerülnének meghatározásra a normatív keretek. Indokolt esetben szükség lehet az egyedi előírások alkalmazására.

	11.
	Köztéri reklámok szabályozása, az óriás plakátok egyetemleges tiltása 
	A felvetéssel tudok azonosulni, azonban a Magyar építészetről szóló 2023. évi C. törvény hatályos rendelkezései alapján az önkormányzat reklámok elhelyezésével kapcsolatos szabályokat nem állapíthat meg, azokat a településképi rendeletből már törölnünk kellett. A reklámokkal kapcsolatos hatósági ügyintézés a kormányhivatalok hatáskörébe tartozik. A javaslatról szavazni nincs értelme.
	Nem dönt a ZUM, mert a jogkört a Kormányhivatal gyakorolja
	-

	-
	-

	12.
	A Bosnyák téri városközpont átadásával a piac helyzetének felülvizsgálata,

a piac felújításának előkészítése
A ZUM javasolja a piac helyzetének felülvizsgálatát, a helyben maradása esetén javasolja, hogy az Önkormányzat szorgalmazza a tulajdonos Fővárosnál az épület felújítását, korszerűsítését.
	Támogatom

Indoklás: A javaslattal egyetértek, mert a piac helyzete, jövője Zugló fontos szempontja, azonban az ingatlan, és az épület a fővárosi önkormányzat tulajdonában van, ezért pld. a felújításra az kerületnek „direkt” ráhatása nincs, azt csak szorgalmazni tudja a főváros felé. A javaslat összecseng a július 7-i ülés 1. napirendje alkalmával a 21/2025. (VII. 07.) határozat 3. pontjával: 


„A Bosnyák téri piac funkcióját meg kell őrizni. Amennyiben a piac áthelyezésre kerülne, a meglévő piacot csak az új piac elkészülte után lehessen lebontani. A szabályozásnak foglalkoznia kell a piac parkolási igényeivel, különös tekintettel a szombati csúcsidőszakokra.” 

	13.
	Középület felújítási program elindítása ökológiai és minőségi szempontok szerint
A ZUM javasolja a kerületi középületek felújítási programjának elindítását, az ökológiai szempontok szerinti magas minőségű felújítás érdekében
	Támogatom azzal, hogy az önkormányzat a tulajdonában lévő középületek felújításával kapcsolatos programot tud alkotni. A középületek felújítási tervei kapcsán – azok volumene, jelentősége miatt - a minőségi, építészeti szempontokat a tervtanács most is ellenőrizni tudja.

	14. 
	lakótelepek parkolásának megoldása, hosszútávú javaslat vizsgálata

	Támogatom az alábbi szövegjavaslattal:
A ZUM javasolja, hogy a lakótelepek körüli zöldterületeken a gépjárműves -parkolási és gyalogos felületek rendezett kialakítása céljából készüljenek közterület-alakítási tervek.

indoklás: az önkormányzati költségvetés rendelkezésre álló keretéből javasoljuk pld. közterület-alakítási tervek készítését az érintett területekre a parkolási és zöldterületek rendezett kialakítása céljából.
	A ZUM javasolja, hogy a lakótelepek körüli területeken a gépjármű -parkolási és gyalogos felületek rendezett kialakítása céljából készüljenek közterület-alakítási tervek.

	15.
	Zuglói mobilitási stratégia készítésének javaslata

A ZUM azt javasolja, hogy készüljön egy zuglói mobilitási stratégia, legalább az alábbi stratégiai célkitűzések vizsgálatával, és ezekhez legalább az alábbi intézkedések hozzárendelésével. Az intézkedések tekintetében legyen megjelölve az időtáv (már bevezetésre került, rövidtáv, középtáv, hosszú táv), az intézkedés prioritása (alacsony, közepes, magas) és költsége (alacsony, közepes, magas).

Stratégia

Intézkedés

Kommunikáció és együttműködés

A kerület mobilitási víziója rövid-, közép- és hosszú távon

A mobilitási vízió kommunikációja az érintettekkel (stake holderekkel)

A célok megmagyarázása a fejlesztőknek

Monitoring (lakosok, munkavállalók, szolgáltatók)

Az agglomerációs ingázó forgalom terhelésének csökkentése

Koordináció a további érintett állami és önkormányzatai szereplőkkel

(Főváros, szomszéd kerületek, agglomerációs települések, MÁV stb.)

P+R parkolók létesítése és ezek optimális lokációja

Parkolási korlátozások (pl. fizető parkolás, kizárólagos lakossági

parkolás)

A bevezető utakról az ingázó parkolással terhelt

területek labirintusos megközelítése

Az elővárosi közlekedés és a bp-i közösségi közlekedésre

történő átszállások elősegítése 

Okosalkalmazások fejlesztése a menetidő összehasonlítására

(elővárosi vasút / közösségi közl. / személygépkocsi)

A közösségi közlekedés legyen a mobilitás gerince

Nagy kapacitású közösségi közlekedési fejlesztések

 (földalatti, metró, villamos)

Lehet-e jobban elővárosi (városon belüli) vasútként kihasználni a

zuglói állomásokat?

Prioritást a közösségi közlekedésnek a kereszteződésekben

Egyesített átszállóhelyet a buszoknak

Változatlan autós megközelítési lehetőségeket, de lassabb tempójú közlekedést a lakóterületeken

Utcahálózat sebességklasszifikációjának felülvizsgálata 

Lassabb tempót eredményező fizikai környezet létesítése

Car-sharing lehetőségei

Car-sharing lehetőségek feltárása 

Külön parkolók a potenciális car-sharingnek

Parkolási megoldások összehangolása

Szükséges-e parkolóház(ak) létesítése?

Előnyös-e a gépkocsi-elhelyezési kötelezettség csökkentése bizonyos

esetekben?

Lehet-e a meglévő nagyobb magántulajdonú mélygarázsokat

és parkolókat többfunkciósan kihasználni?

Okosalkalmazások üres parkolóhelyek jelzésére stb.

Prioritást a biztonságos gyalogos közlekedésnek

Gyerekeknek és időseknek is biztonságos gyalogos útvonalak kialakítása

Sebességcsökkentési kialakítások a gyalogátkelőknél

Kis távolságok a gyalogátkelők között

Új gyalogos-biciklis hidak az M3-as felett

Vasúti aluljárók humanizálása

Gyalogosútvonalak (közterületek) minőségének fejlesztése

(pl. Egészséges utcák kritériumok)

Biztonságos gyalogos-kerékpáros utakat az iskolákba 

A biciklis közlekedés lehetőségeinek kihasználása

Elválasztott, biztonságos biciklisávok további kiépítése

(a Kerékpáros stratégia alapján)

Új gyalogos-biciklis hidak az M3-as felett

Biztonságos és gyors áthaladást a biciklisközlekedésnek a

kereszteződésekben

Vasúti aluljárók kerékpározhatóvá tétele

Közterületi biciklitárolók további fejlesztése

MOL Bubi hálózat kiterjesztése

Biztonságos gyalogos-kerékpáros utakat az iskolákba és óvodákba

Új mikromobilitási eszközök biztonságos használata

Mikromobilitási pontok (parkolóhelyek)

Mikromobilitási eszközök biztonságos közlekedése

Az utazási igények csökkentése és a fenntartható módozatok tervezése

Mixed-use funkciók megkövetelése a szabályozásban a

helyi szolgáltatások könnyű elérése érdekében

A közlekedési csomópontok környezetében a gépkocsi-elhelyezési

kötelezettségek redukálása

A közösségi közlekedési tengelyek és csomópontok

környezetében irodai (személyigényes munkahelyi) funkciók előírása

Autós utazási igényt generáló funkciók korlátozása szabályozásban

Indoklás: Véleményem szerint Zugló közlekedési problémáin csak átfogó szemlélettel, rendszerszintű gondolkodással lehet enyhíteni. Ezért javaslom, hogy készüljön egy mobilitási stratégia a célok és intézkedések megfogalmazásával.
	(A ZUM 25/2025 (VII. 7.) határozatával elnapolta)
az alábbi szövegjavaslattal támogatom:

A ZUM javasolja, hogy a fővárosi mobilitási terv (https://budapest.hu/api/file/doc/m01_bmt_celrendszer.pdf) alapul vételével készüljön zuglói fenntartható közlekedési terv, az alábbi stratégiai célkitűzések vizsgálatával, és ezekhez legalább az alábbi intézkedések hozzárendelésével. Az intézkedések tekintetében legyen megjelölve az időtáv (már bevezetésre került, rövidtáv, középtáv, hosszú táv), az intézkedés prioritása (alacsony, közepes, magas) és költsége (alacsony, közepes, magas).

Stratégia

Intézkedés

Változatlan autós megközelítési lehetőségeket, de lassabb tempójú közlekedést a lakóterületeken

Utcahálózat sebességklasszifikációjának felülvizsgálata 

Lassabb tempót eredményező fizikai környezet létesítése
Prioritást a biztonságos gyalogos közlekedésnek

Gyerekeknek és időseknek is biztonságos gyalogos útvonalak kialakítása

Sebességcsökkentési kialakítások a gyalogátkelőknél
Kis távolságok a gyalogátkelők között
Új gyalogos-biciklis hidak az M3-as felett
Vasúti aluljárók humanizálása
Gyalogosútvonalak (közterületek) minőségének fejlesztése

(pl. Egészséges utcák kritériumok)
Biztonságos gyalogos-kerékpáros utakat az iskolákba 
A biciklis közlekedés lehetőségeinek kihasználása

Elválasztott, biztonságos biciklisávok további kiépítése

(a Kerékpáros stratégia alapján)

Új gyalogos-biciklis hidak az M3-as felett

Biztonságos és gyors áthaladást a biciklisközlekedésnek a

kereszteződésekben

Vasúti aluljárók kerékpározhatóvá tétele

Közterületi biciklitárolók további fejlesztése
MOL Bubi hálózat kiterjesztése
Biztonságos gyalogos-kerékpáros utakat az iskolákba és 

óvodákba
Indoklás: Zuglóra, mint a főváros kerületére is vonatkozik a fővárosi mobilitási terv ( elfogadott fővárosi SUMP, elérhető: https://budapest.hu/api/file/doc/m01_bmt_celrendszer.pdf ), mely pld. a tömegközlekedés, agglomerációs kapcsolat, és a Budapest Közút kezelésében lévő utak tekintetében olyan elemeket tartalmaz, melyre a kerületnek nincs, vagy nagyon korlátozott ráhatása van. A kerület kapcsolódva a fővárosi tervhez a tulajdonában és kezelésében lévő utakat jobban érintő gyalogosbarát, kerékpáros, és a forgalomcsillapított övezetek tekintetében fogalmazhat meg stratégiát, alakíthat ki terveket, megvalósítási ütemezést. 

	16.
	Lakossági, befektetői felmérés készítésének javaslata

Felmérés lefolytatása, zuglói lakosokkal, a kerületbe be- illetve elköltözőkkel, hogy milyen prioritások alapján választották a kerületet, illetve mi alapján választottak más kerületet lakhelyüknek?
Kerületieknek, illetve más kerületek lakosainak milyen kép alakult ki Zuglóról, számukra a népszerűbb kerületek között van vagy a kevésbé népszerű?
Illetve háttérbeszélgetés folytatása befektetőkkel, hogy miért választották vagy miért nem választották Zuglót befektetési helyszínéül?
	(2025. 07. 07. ülésen nem döntött a javaslatról a ZUM)

Nem támogatom

Indoklás: Nem kapcsolódik szorosan az ülés témái közé, inkább szociológiai, közvéleménykutatással tisztázható felvetés. A településterv megalapozó vizsgálat munkarésze a 419/2021 Korm. rendelet tartalmi követelményei szerint tartalmazni fog bizonyos erre vonatkozó vizsgálatokat.

	17.
	Az autóhasználat csökkentésének javaslata

Zugló köztereit rengeteg autó foglalja el, amit sokszor csak ritkán használ a tulajdonosa, a nyugati példákból kiindulva egy olyan célt kellene kijelölni, ahol ösztönzőkkel, illetve szabályozással csökkentjük a saját autó fenntartása iránti igényt. 

Minél több autóval megtett utat kiváltani környezetbarát járművel, illetve közösségi közlekedéssel. 

Lobbizni, támogatni, hogy más budapesti kerületből, illetve agglomerációból is minél kevesebben válasszák az autós közlekedési módot, így csökkentve a kerületen áthaladó gépjárműforgalmat.
	(2025. 07. 07. ülésen nem döntött a javaslatról a ZUM)

a jelenlegi 15. napirendi pontban leírt javaslatom szerint Támogatom

Indoklás: A problémafelvetés, beavatkozási szándékok megegyeznek a 15. napirendi pontban említettekkel.

	18. 
	Javaslat Rákosrendezővel kapcsolatban mintaprojekt megnevezésére

A munkacsoportnak javaslom, hogy a fent vázolt beépítéseket már illusztráló hasonló beépítéseket mintaként jelöljön, határozzon meg a majdan közreműködő településtervezőknek, ami silabuszként adna iránymutatást, de egyben a lakosság számára is érthető fejlesztés irányvonalra adna példát. 


	az alábbi szövegjavaslattal támogatom 
A ZUM javasolja, hogy a Rákosrendező fejlesztési terveihez az alábbi jó példák szolgáljanak alapul: bécsi Sonnwendviertel vagy Nordbahnviertel

Indoklás: Zimborás Gábor a 4. napirendi ponthoz tartozó indokolásban megnevezte a két követendő példát. A főváros által a projektre létrehozott honlapon található összefoglaló a külföldi jó példák bemutatásával: 

https://budapest.hu/api/file/doc/fuggelek-02-nemzetkozi-peldak-fenntarthata-va-rosok.pdf

	A ZUM javasolja, hogy a Rákosrendező fejlesztési terveihez az alábbi jó példák szolgáljanak alapul: bécsi Sonnwendviertel vagy Nordbahnviertel

	19. 
	Egyéb


